Kui kitarridest üldiselt rääkida, on kindlasti tootjaid ja mudeleid, kelle nime kuuleme, näeme ja loeme teistest rohkem. Kuid lisaks on maailmas üksikuid pille, mis on tuntud ainuüksi  sellepärast, et on kuulunud mõnele tuntud muusikule. Enamasti räägime siin 20. sajandist ja rock'n'rolli ajastust. Eks on ka vanemaid pille, näiteks Andres Segovia kitarrid on kenasti olemas ja neid isegi kasutatakse salvestustel. Aga Segovia nimi ütleb tänapäeva inimestele järjest vähem, kui nad just klassikalise kitarri ajaloo tunnis ei pea käima:)